Teiseks sätestab "Kampaania kajastamise kord", et oma avalikku ametitegevust jätkavad kandidaadid, nagu ministrid,  vallavanemad või ettevõtete juhid, saavad ERRi saadetes esinejate ja intervjueeritavatena olla juhul, kui see on antud teema käsitlemisel vajalik. Erand on siin loomulikult spetsiaalsed valimissaated, kuhu erakonnad ise otsustavad, keda saata. Selle punkti mõte on tagada, et näiteks võimulolev poliitik ei esineks iga päev raadios või teles raportitega oma igapäevatööst, samal ajal kui teised kandidaadid - sellele ametikohale pürgijad - ei omaks samalaadseid võimalusi oma seisukohtade esitlemiseks.